הוציאה ממסגר נפשי
הוציאה ממסגר נפשי להודות את שמך...; קולי אל ה' אזעק, קולי אל ה' אתחנן; אשפוך לפניו שיחי, צרתי לפניו אגיד; הבט ימין וראה ואין לי מכיר; אבד מנוס ממני, אין דורש לנפשי; כבר אלף פעמים הלכתי בדרך הזאת; בגדי צואים רגלי מטנפות; ואני פוחד שלא תתן לי לבוא בשערייך; אבל אני יודע שימינך פשוטה לקבל שבים; לצאת מן הבדידות מן הייאוש והניכור; לצאת מן ההרגלים והתאוות; לצאת מן האני, מן האנוכיות; לצאת אל האור, לצאת אלייך; ולהודות את שמך...; 